Joseph Paintsil

Joseph Paintsil (sündinud 1. veebruaril 1998 Accras) on Ghana jalgpallur, kes mängib ründava poolkaitsja või vasaku äärepoolkaitsjana Major League Socceri (MLS) klubis LA Galaxy ja Ghana jalgpallikoondises.

Ta alustas klubikarjääri Ghana klubis Tema Youth. 2017. aastal lõi Paintsil Ghana kõrgliigas kümme väravat.

Hooajal 2017/18 mängis Paintsil Ungari kõrgliigaklubis Ferencvárosi ning lõi 25 mänguga kümme väravat.

2018. aasta juulis liitus ta Belgia kõrgliigaklubiGA Genk. Belgia kõrgliigas lõi ta kaks esimest väravat 7. oktoobril 2018 mängus Genti vastu. Hooaja lõpus tuli ta Genkiga Belgia meistriks. Hooajal 2021/22 oli ta Genkist laenul Türgi kõrgliigaklubis Ankaragücü, kus lõi 11 väravat. Hooajal 2022/23 tegi Paintsil silmapaistva hooaja Belgia kõrgliigas, kui lõi 17 väravat, millega oli liigas paremuselt viies väravalööja.

2024. aasta veebruaris sõlmis ta nelja-aastase lepingu LA Galaxyga."LA Galaxy sign winger Joseph Paintsil from Genk". mlssoccer.com. 22.2.2024. Vaadatud 10.03.2024

Ghana jalgpallikoondises tegi Paintsil debüüdi 25. mail 2017 sõprusmängus Benini vastu. Uuesti pääses ta Ghana koondisse ligi viis aastat hiljem. Ta on kuulunud Ghana koondisse 2022. ja 2024. aasta Aafrika rahvaste karikavõistlustel.https://www.national-football-teams.com/player/68066/Joseph_Paintsil.html (vaadatud 22.1.2024)

Tema vanem vend Seth Paintsil on samuti jalgpallur.

 Saavutused 
Genk
Belgia kõrgliga: 2018–19
Belgia superkarikas: 2019

 Viited 

Kategooria:Ghana jalgpallurid
Kategooria:KRC Genki jalgpallurid
Kategooria:Los Angeles Galaxy jalgpallurid
Kategooria:Süper Ligi mängijad
Kategooria:Major League Socceri mängijad
Kategooria:Sündinud 1998